LidanRubinov/Halacha-QA huggingface dataset:
שאלה: קשר עם השקפות עולם שונות: הרב. אני היום בקשר טוב מאוד של שנה. שנינו מרגישים שזה "זה" יש לנו חיבור טוב אהבה וכבוד אחד כלפי השני. הבעיה שלנו מגיעה שאנחנו מדברים על חינוך הילדים. אני מגיעה מבית ומחינוך דתי לאומי. הוא בעל תשובה שמחובר מאוד לחסידות חבד. אנחנו אוהבים כל אחד את השני ואת דרכו הסתכלות שלו והאמונה שלו. אני בעקבותיו התחלתי ללמוד חסידות גם ואני מאוד מתחברת ומרכישה שזה עוזר לעבודת הקב"ה. אנחנו מנסים להצליח ללבנות גשר בין "שתי העולמות" וקצת מצקשים. הוא מקבל ורוצה כבר שהילד יהיה גם בחינוך ציוני אבל בו בזמן שמלמד חסידות ברצינות לא פחות. יש לי שתי שאלות- 1. הבנתי שקיימים בתי ספר כאלו. אם אתה יכול אולי לעזור לי בנושא. ו 2. הבעיה השניה שלנו היא שאני חושבת שהילד כן צריך לעשות תעודת בגרות. והוט לא מאמין בזה. הוא רוצה שבשנים האלה הילד יבנה לעצמו בסיס צורני גדול ותחזק כדי שהוא יצא לעולם ואחרי הצבא ילך וילמג מה שהוא אוצה ואפילו תואר. ושהוא אינו צריל באמת את התעוד בגרות. וחבל לו על השנים ועל המאמץ לדבר הזה. שהוא אינו קודש. אני לעומת שאת פחות חושבצ שזה לט קודש. נכון זה חול. אבל יש צורך וזה טוב. האם זה באמת ככה? האם יש עניין גם מעבר ל"השתלב בחברה " ) שאנחנו עושים בגרות ולומדים
תשובה: אם מתאים לכם לבנות בית בישראל, שיש בו אהבת תורה ויראת שמים - עשו זאת ותבורכו. מתוך הקשר הטוב וההתחשבות ההדדית, הגעתם כבר להבנה והסכמה בשאלות חינוכיות של הגיל הצעיר: הילד יתחנך במסגרת דתית ציונית ויזכה עם זאת ללמידה עמוקה של חסידות. אני בטוח שבהמשך הדרך המשותפת תגיעו להבנות נוספות. אין כל טעם ואין צורך להסכים עכשיו על חינוך הילדים בגיל תיכון מפני שבעוד חמש עשר שנים גם העולם יהיה שונה וגם אתם תהיו שונים ממה שאתם היום. מברך אתכם שתזכו להקים בית כשר וטהור בישראל
שאלה: ללא נושא: האם "עלי בודק" הם ברמת כשרות מעולה מבחינת תולעים ומבחינת שמיטה?
תשובה: נא עיין:
שאלה: טונה קטנה: מה רמת הכשרות של נתחי טונה קטנה באופן כללי שמעתי שיש עם הטונה הקטנה בעיה הלכתית של תערובת עם שרצים.יש טונה קטנה בהשגחת רבנות באר שבעוחתם סופר המותג ויש טונה קטנה בהשגחת מחזיקי הדת של ויליגר
תשובה: איננו יכולים לדון בשאלה אא"כ נדע את הזן המדויק של הטונה. יש סוגי טונה שיש להם סנפיר וקשקשת והם כשרים ויש שאין להם קשקשים והם בגדר "דג טמא" ואסור לאכול אותם ויש סוג טונה (מרלין) שהפוסקים חלוקים האם יש להם קשקשים או לא. ודרך אגב יש הרבה מאד זנים של דגים המכונים "טונה", חלק הם טונה באמת וחלק לא.
שאלה: שמן קיק: האם שמן קיק ששותים על מנת לזרז לידה מצריך כשרות?
תשובה: אם זה שמן קיק בלי תוספות אז אין בעיה.
שאלה: נדרים: הרב. הייתי עושה זרע לבטלה לתקופות(4-5שבועות) ונמאס לי לעשות את זה ונדרתי נדר שאני לא יעשה את זה למשך זמן מסוים,ולאחר כמה ימים הבנתי שלא אוכל לעמוד בזה. האם זה נחשב נדר? אם כן מה צריך לעשות כדי לכפר על הנדר שהופר?
תשובה: וברכת ד  יש ללמוד היטב את יסודי איסור הוצאת זרע לבטלה. יש היום ספרים המיועדים לכך (כי תצא למלחמה - הרב ארוש, הרב יהושע שפירא) אלו ספרי יסוד אין כל טעם להאבק בנטייה על ידי נדרים, צריך לעשות זאת מתוך הכרה והבנה, ויש ללמוד היטב את הנושא, אפשר ללמוד אם אדם מבוגר אחראי שיודע בתורה ומצוות. לגבי כפרה על נדר שעברת אינני יכול לרשום מכיוון שכדי לתת דרך תשובה יש להכיר את השואל, האם יכול לעמוד בדרך תשובה, ועל כן פנה לרב שמכיר אותך שידריך אותך בדרך הישר. יהודה הלוי עמיחי מכון התורה והארץ כפר דרום שבי דרום
שאלה: בהמשך לשאלתי על דרך הלימוד בחברותא גמרא: לכבוד הרב, מקרב לב על תשובתך! בהחלט עזרת מאוד! גם אם על חלק מהדרכותיך חשבתי לבד עם עצמי, הרי שקבלת חיזוק על דרך הלימוד מפי רב גדול מהווה דירבון ללמוד עוד יותר ועם יותר חשקת לימוד. איך מתגברים על קושי השפה הארמית? כלומר, אני אכן נעזר בגמרא במהדורת שטיינזלץ וכבר מבין די טוב את השפה הארמית אבל עדיין מתקשה מאוד לעבור וללמוד מדף במהדורת וילנא שהוא כאמור ללא ניקוד וללא פיסוק (וללא פירוש). כיצד ניתן להתגבר על הקושי הזה? האם לימוד ושינון רב יביא בסופו של דבר לתוצאה המיוחלת של אפשרות לימוד גמרא גם מדף של מהדורת וילנא? אגב, עד כמה באמת יש חשיבות ללימוד גמרא מדף המודפס במהדורת וילנא?
תשובה: למעשה אתה לומד שפה זרה, במובן הכפול של המילה: גם העובדה שזו שפה ארמית בסוגיות רבות, וגם במובן האחר של המילה "שפה"   מדובר בסוג שיח אחר מהרגיל אצלנו. זהו אינו שיח אנציקלופדי, כי אם שיח דיאלוגי, וממילא המינוחים ואורח השיח שונים בצורה משמעותית. אני לא מומחה בהוראת שפה. מה שאני יודע הוא שכיוון שמדובר בשפה שאינה מאוד מאוד רחוקה מעברית, וגם בשל העובדה שאט אט מתרגלים לתבניות הדיאלוג המופיעות בגמרא   הדרך המקובלת ביותר היא פשוט ללמוד עוד דף ועוד דף, בעזרת מהדורה מתורגמת, ואט אט להרגיש בטוח יותר ויציב יותר על הקרקע הלשונית החדשה. קשה לי לענות על השאלה עד כמה חשוב ללמוד דווקא בש"ס ווילנא. חשיבות מיסטית או סגולית בוודאי אין, כיוון שלאורך הדורות הודפס הש"ס במהדורות שונות ובדרכי הדפסה שונות. אולם יש יתרון בסופו של דבר ללמוד באותה תבנית בה לומדים הלומדים השכיחים, ולמעלה מכך   מתרגלים בכך לקריאת טקסט רבני ללא סימני פיסוק וכדו, דבר המסייע ללימוד רחב יותר במקומות אחרים. ובהצלחה גדולה
שאלה: אחסון שמרים יבשים: רציתי לשאול אם מותר לאחסן שמרים יבשים בארון בקופסא סגורה או שצריך במקרר או במקפיא
תשובה: לא שמענו על שמרים יבשים שהתליעו. ובכל אופן תתבוננו בהם קצת לפני השימוש.
שאלה: עלי תה יבשים: אשמח לדעת האם מותר לקנות עלי תה מיובשים במקומות שאין עליהם כשרות, (לגבי תולעים ישנה מסננת) או שיש גם בקניית עלי תה מיובשים בשוק יכולה להיות בעיה של תמציות טעם.
תשובה: אין בעיית כשרות בעלי תה שחור בלא תוספות טעמים.
שאלה: מסחר: בס ד מכרתי לבן אדם טבק והרווחתי מזה קצת כסף וכדי לשפר את הרגשתו של האדם שקנה ממני טבק שלא ירגיש מופסד ביקשתי מחבר שיהיה לידנו ויגיד לי מה אתה פראייר למה כל כך קצת כסף? והוא עשה את זה ואמרתי לו עזוב חבר ונתתי לבן אדם את הטבק והוא נתן לי את הכסף אז שאלתי היא האם עשיתי חטא בכך שאמרתי לחבר שלי לעשות עצמו מופתע מהמחיר או שזה ר בדרך מסחר? ואם עשיתי בכך חטא איך אני מתקן את זה? ולהבא בלי נדר אם זה חטא אני לא יעשה כך
תשובה: זה לא ר, אין לנהוג כך להבא. תספר לאדם שמכרת לו את הסיפור ואם ירצה להחזיר את הטבק ולבטל את המקח תסכים לכך.
שאלה: עבודה: כבוד הרב אשמח לעזרתך- בימים אלו אני מחפשת עבודה- אחת העודות שהוצעו לי היא פנימייה של ילדים עם אוטיזם במסגרת התפקיד אחת לזמן מה היה צריכה להיות כוננית של טלפונים למקרי חרום במקום(מתן תרופות וכו ) השכר הוא גלובלי. האם ניתן לעבוד במקום? ( האם זה נחשב לפיקוח נפש)? גילי
תשובה: אני מבין שמדובר על כוננות בשבת. אם המקום לא נוהג על פי ההלכה אני מציע לך לא לקחת את זה. ברור שיהיו שיחות שאינן פיקוח נפש. אם אין שם רב שקובע נהלים אז תעמדי במצבים קשים מאוד.
שאלה: הצהרה בצבא: אם אני מצהירה ברבנות שאיני רוצה צבא (ועלי להגיד שאיני רוצה בגלל סיבות דתיות) אך סיבתי האמיתית לא קשורה לסיבות דתיות אומצפוניות אלא אני פשוט רוצה להיות בשירות לאומי. אין בכך שקר?
תשובה: אם את עושה שנתיים שרות אין בעיה. המדינה מאפשרת גם לבנים שאינם דתיים או אינם יהודים לעשות,שרות לאומי.צריך גם לראות מה הנוסח שחותמים בצבא תשאלי כשתגיעי להצהיר האם יש רק נוסח אחד שאפשרי
שאלה: חרקים: יש לי מספר שאלות בעניין חרקים: 1. לגבי פפריקה -הבנתי שאם יש גושים צריך לפורר אותם,ולבדוק שאין תולעת לבנה. שאלתי באיזה גודל התולעים? (הלבנות,ובאיזה גודל החרקים השחורים) האם יש צורך בזכוכית מגדלת? 2.אני שומרת את התבלינים במקפיא,האם מספיק לבדוק בפעם הראשונה, או שבכל שימוש יש לבדוק? השאלה היא לגבי אורגנו טחון,פפריקה,טימין,כמון וכו? 3. שימורי פטריות-האם שימורי פטריות של שופרסל בהכשר חתם סופר ב"ב נקיים בחרקים? 4.לגבי חציל,כשפורסים לטבעות במקרים רבים יש קצת חורים בבשר הירק,האם מדובר בנגיעות? 5. האם יש לבדוק שקית של? (של אסם) קוסקוס 6.האם מותר לאכול גרנולה שהוכנה מקוואקר (באיכות טובה) ללא בדיקה? רבה!!
תשובה: 1.בערך בגודל של גרגיר שומשום. 2. כן. 3.נא עייני- 4.אם אין חורים מבחוץ כלפי פנים אז זה לא נגיעות. 5.הנגיעות בקוסקוס אינסטנט אינה מצויה. ובכל אופן תסתכלי במים כשאת שופכת את השקית לסיר. 6. כדאי מאד לברור אותו-
שאלה: טבילה עם פאה קבועה: לאשתי יש שער דליל, היום היא לובשת פאה נוכרית שכנראה גם תורם לדלילות השיער. היא מעוניינת לבצע הדבקת פאה באופן קבוע, פאה זו מכסה על השיער בצורה דומה לפאה רגילה, אך היא נדבקת לשיער בעזרת דבק מיוחד. האם יש בעיה עם טבילה עם פאה זו? חשוב להדגיש שכל נושא כיסוי הראש מאוד קשה לאשתי, בעבר היא לבשה מטפחת וזה מאוד הפריע להרגשה שלה. ד.
תשובה: אני מכיר היטב את התופעה של נשים הסובלות משיער דליל, ונושא השיער הופך להיות חלק בלתי נפרד מהצל המלווה אותן כל הזמן. אולם נראה לי כי לא ניתן לטבול במצב כזה. זו לא רק עמדתי, וראה גם בסעיף 5, ונראה לי כי דבריו נכונים. צריך אפוא לחפש פיתרון אחר. והרבה
שאלה: כשרות באפליקציה: לאחרונה נתקלתי במסעדה שעל השלט שלה היה רשום כשר, מכשביקשתי לראות את תעודת הכשרות כי לא היתה שום תעודת כשרות במקום, הם השיבו לי שיש להם והיא באפליקציה. כשהרמתי גבה הם הוסיפו שהיום הכל משוכלל. האם ייתכן דבר כזה? מהחשש שלי עזבתי את המקום, אודה לתשובתכם
תשובה: ישנן כיום תעודות כשרות מחוברת למערכת אינטרנטית. צריך להוריד אפליקציה ואז סורקים את התעודה ומקבלים את כל המידע העדכני על בית העסק. אבל לא שמענו על אפשרות לקבל מידע על המקום בלי תעודה שניתן לסרוק אותה. יש לדווח על המקום שהייתם בו ישירות לרבנות הראשית מחלקת הונאה בכשרות- 025313131
שאלה: גיזום צמחים בשמיטה: האם מותר בשמיטה לגזום צמחים בחצר שניזוקו בשלג האחרון? מדובר בגינת עציצים מטופחת שבגלל השלג שירד לאחרונה רבים מהצמחים נפגעו ונכוו כוויות קור. יש להסיר את העלים הפגועים כדי לאושש את הצמחים. האם זה מותר?
תשובה: אם יש סכנה שאי הסרת העלים הפגועים יגרום למות הצמח אז זה מותר. (קטיף שביעית פ"י סעיף ז )
שאלה: לשון הרע בפניו: לכבוד הרב שאלתי היא מהי ההגדרה המדויקת והמפורטת של "לשון הרע בפניו". דבר אחד מטריד אותי לא מעט- כעסתי על אבא שלי ואמרתי לו בשעת כעס: "בשביל לעשות רע אתה טוב" (כלומר: אתה יודע לעשות רע)משהו כזה, אני לא זוכר בדיוק. חשוב לציין שזה לא מה שאני באמת חושב עליו ואמרתי זאת בשעת כעס בשביל להוציא הכעס מליבי ואולי כדי להוכיחו על דבר מסוים. שאלתי היא האם עברתי על איסור לשון הרע בפניו או שמא זה נחשב הוצאה מהלב לתועלת או תוכחה? שאלה נוספת שאינה קשורה לנושא זה: אני מעוניין לשלוח הודעה אישית לאחד הרבנים העובדים באתר כיצד אני עושה זאת?
תשובה: ב"ה, לשון הרע בפניו זה שראובן אומר לשמעון שלוי הוא אדם רע ולוי נמצא שם. כאן זה לא לשון הרע כי לא אמרת זאת לאדם שלישי, אלא זה הלבנת פנים, וחוסר מורא אב, כך לא מדברים לתועלת, וכך גם לא מוכיחים, הרי הוא לא "ישפר את דרכיו" כעת. צריך לעשות תשובה על הכעס ועל כיבוד אב ואם. וה  יקבל תשובתך. דני ארגמן
שאלה: כשרות בשר שחיטת חב  ד דרום אפריקה: חברי הוריו גרים שם וקונים בשר זה, האם אני יכול לסמוך ולאכול בשר זה כאשר אני מתארח אצלו (הוא מביא איתו בשר זה בכל פעם שהוא נוסע(.
תשובה: מין הסתם זו רמת כשרות מהדרין
שאלה: פער גילאים בשידוך בגילים מבוגרים: לכבוד הרב, מה פער הגילים המותר בין גבר לאשה בשידוך עפ"י תורת ישראל? כמה שנים של הפרש מותר? אם הגבר מבוגר והוא מתחתן במטרה להביא ילדים לעולם אז האם מותר שפער הגילים יגדל? נניח גבר בן 48 רשאי להתחתן עם בחורה באיזה גיל שיוכלו להקים בית בישראל?
תשובה: אין הגבלת גיל בהקשר זה. פער הגילים אינו דבר שיש להתחשב בו. כמובן שההלכה דורשת כי תתקיים אפשרות כנה ואמיתית ל"ואהבת לרעך כמוך" ביניהם, ובשל כך אף אסרה להתחתן קודם שיראנה. בכך היא מלמדת על טיב הקשר הרצוי בין איש ואישה הנישאים זה לזה.
שאלה: כשרות: נסענו כל המשפחה לטיול. נכנסו למסעדה ושכחנו לשאול אם כשר, בסוף הארוחה פתאום נזכרנו אבל היה מאוחר מדי. מה לעשות??
תשובה: ב"ה, לשאול בסוף הארוחה ואם הלכתם להתקשר, ובכל מקרה, גם אם היה כשר, צריך לקבל עצמך שבכל מקום שאתה מגיע - תבדוק קודם את הכשרות, גם אם מדובר ברשת שידועה שהיא כשרה. דני ארגמן
שאלה: הלכות עירוב: עברנו לגור בפריז וב ה התבשרנו כי אני בהיריון. כאן בפריז יש בעיה של עירוב (אין עירוב) ואי אפשר לסחוב כלום בשבת, אפילו את המפתח של הבית מחברים לחגורה מיוחדת. מפני שאין עירוב, בעלי אמר כי אסור אף להשתמש בעגלת תינוק. שאלתי היא - האם מותר להשתמש במנשא בד פשוט- דמוי צעיף רחב שמלפפים על הגוף? הבעיה באי האפשרות לצאת מהבית עם התינוק (בעז ה) היא שזה אומר כי לא נוכל לאכול אצל חמי וחמתי כמדי כל שבת, ולא אוכל להצטרף לבעלי לתפילה בבי כ. אשמח לתשובתך.
תשובה: בעלך צודק. אני לא מוצא דרך להתיר. תוכלו להתארח לכל השבת אצל חמיך וחמותך. שתהיה לידה קלה.
שאלה: נזקי שכנים: הרב אני גרה בניין משותף בקומה 3 מתוך 4 קומות מהקרקע השכן בדירה מתחת התקין מזגנים בבית ואחד המנועים שלו יושב לי בקיר של הסלון שלי ממש ( חלק מההתקנה בוצעה מהסלון שלי ) הדבר גורם לי סבל רב בין אם זה בזמן צפייה בחלון ובין אם זה בזמן שהמזגן שלו דולק והחלון שלי פתוח. השכן מודע לזה ומוכן לפצות אותנו. לא ידוע בדיוק מה סכום הכסף הפיצוי שאנו צריכים לקבל מהשכן. אשמח לקבל פסק הלכה מפורש מרב מה עושים במצב הנוכחי. מראש.
תשובה: אני מבין שהסכמת לעניין ובדיעבד את מצטערת על כך. אין כאן הלכה מפורשת כיצד לחשב פיצוי שכזה. מדובר בהסכמה שביניכם. השאלה אם זה יעזור לך. לדעתי צריך לחפש פתרון שאכן יפסיק את הסבל. האם יש מקום חילופי להנחת מנוע המזגן? במקום שיפצה אותך עדיף להשקיע כסף בהזזת המנוע.
שאלה: כהן וגרושתו בימינו: עוסקצ קצת בעניין שידוכים ונתקלתי בבחור "חילוני" עם עבר דתי, שהוא כהן וגרוש, בן 48 לא מצליח למצוא מישהי לפרק ב שיכלול גם הבאת ילדים לעולם, לדבריו אפילו היה חוזר לגרושתו, האם יש אפשרות כזו בימינו כאשר אין בית המקדש להתיר דבר שכזה??? ומה התנאים שאמורים להתקיים. אורה
תשובה: אין אפשרות להתיר ואין קשר לאי קיום בית המקדש. אם "מצליחים" לפסול את קידושיו הראשונים ואז אשתו לא נחשבת גרושה כי בעצם לא הייתה נשואה מעולם. יש לבדוק את העדים של החתונה בבית הדין הרבני לראות אם היו כשרים.
שאלה: עבודה בגינה לצורך מכירת בית: ברשותנו בית פרטי עם גינה. אנחנו רוצים למכור את הבית בשבועות הקרובים, אבל הגינה נראית קטסטרופה. בגלל שנת השמיטה "הזנחתי" את הטיפוח ועשבים שוטים צומחים בדשא ובערוגות. האם מותר לעשות "ייפוי" לגינה, על מנת שנוכל למכור את הבית ולא להפסיד כסף וקונים? מראש.
תשובה: מותר רק מעל פני הקרקע כלומר אסור לעקור את העשביה. (בעזרת חרמש מוטורי, או ריסוס מיוחד )
שאלה: ייבום בימינו: כבוד הרב לאחרונה הייתי בשיעור תורה והרבנית דיברה על ייבום בימינו. היא אמרה שאם אישה התאלמנה, היא צריכה לקבל אישור מהאח של בעלה המנוח, שהוא אינו רוצה להינשא לה ורק אז מותר לה להינשא מחדש. כל זמן שהיא לא מקבלת מהאח את ההסכמה הזו, אסור לה להינשא לאף אחד אחר. הסיבוך מגיע, כשהאח של החתן עדיין לא הגיע לגיל 13, ואז יש צורך לחכות שיגדל כדי שיוכל לתת את ההסכמה שלו שהיא מותרת למישהו אחר. כלומר, אם האח הוא בן 3 אז היא צריכה לחכות 10 שנים עד שתוכל להינשא שוב. כל זה כמובן, רק במידה שאין לאישה ילדים מבעלה המנוח. הרבנית גם הוסיפה בחצי חיוך, שכשאנחנו מחפשות חתן, כדאי שנמצא מישהו שאין לו אחים קטנים. השאלה שלי היא קודם כל האם הבנתי אותה נכון. בעקבות אותו השיעור, מטריד אותי מאוד עניין מסוים שאני פשוט התביישתי לשאול, אך הוא לא מרפה ממני. אני מאורסת ב"ה. לארוס שלי יש אח חורג בן 3 (מאותו אבא). הארוס שלי נמצא בצבא ביחידה קרבית וגם ככה מפחיד אותי לחשוב מה הוא עושה שם ולאיזה מקומות הוא נכנס. נוסף על זה הפחד, שאם חס וחלילה, חס ו יקרה לו משהו, אני אמצא את עצמי באותה הסיטואציה שהיא דיברה עליה. אשמח לתשובת הרב. חודש טוב ובשורות טובות.
תשובה: הבנת נכון. יש טקס מיוחד להסכמה הזו שנקרא חליצה. לא צריך לחשוש למקרים כאלו קיצונים
שאלה: יעלה ויבוא: בס ד בטעות קראתי ב ב בשבט יעלה ויבוא כי התבלבלתי חשבתי שזה ראש חודש יש איזה תיקון מיוחד לעינין או שיספיק קבלה לעתיד?
תשובה: אין תיקון מיוחד, אלא קבלה עצמית של תשומת לב יותר גדולה בעתיד.
שאלה: עוד בהענין השריית ירק עלים בשבת: הרב התייחס לשאלת בורר,האם אין שום בעיה עם הריגת החרק אם הוא נמצא?
תשובה: נא עיין:
שאלה: אחסון סלרי לאחר שטיפתו: קנינו סלרי של "חסלט עלי קטיף כפר דרום". שטפנו אותו לפי ההוראות המופיעות על השקית (השריה במים וסבון ל-3 דקות ושטיפה עלה עלה תחת זרם מים). לאחר השטיפה, הירק השטוף נשאר מחוץ למקר במשך כמה ימים, האם יש בעיה להשתמש בו? יש צורך לעשות שטיפה נוספת כלשהי?
תשובה: רק שטיפה קלה תחת הברז.
שאלה: נישואין בדת היהודית: רציתי לשאול מהו המינימום הנדרש כדי לקיים חתונה על פי ההלכה היהודית? שמעתי כל מיני דברים (החל משני עדים וטבעת ועד לכתובה ומימוש היחסים.) והייתי שמח לדעת מהו הקונצנזוס. מראש, בן.
תשובה: שני עדים. טבעת.חתן וכלה.רב מסדר קידושין.כתובה.שתי כוסות יין.
שאלה: חרקים בירק בודק: רציתי בבקשה לדעת מה רמת הנקיות מחרקים של ירק עלים מחברת "בודק"המגודל על מים ולא באדמה? וכן בכרובית או ברוקולי קפואים מחברת בודק בחו"ל? ב מראש
תשובה: נא עיין:
שאלה: כלי זכוכית ואשכנזי בבית ספרדי.: א. לגבי ספרדים הנוהגים להשתמש בכלי זכוכית לבשרי וגם לחלבי- מהי ההגדרה של כלי זכוכית? האם גם פיירקס? דורלקס? ארקופל וכו. יש לציין שמדובר בכוסות וקעריות. כלומר שימוש במזון חם. ב. כיצד ינהג אשכנזי הנמצא בבית ספרדי? עם ההערות הנ"ל לגבי חלבי ובשרי.
תשובה: א. בני ספרד אינם נוהגים כך אלא רק בני ספרד ההולכים לפי הפסקים של הרב עובדיה יוסף זצ"ל נוהגים כך. והספרדים ההולכים לפי הבן איש חי אינם נוהגים כך. לפי הרב עובדיה זצ"ל המנהג כולל את כל סוגי כלי הזכוכית. ב. באמת שאלה מצוינת. פוסקים גדולים מתירים משום שניתן לסמוך על כך שהכלי אינו בן יומו.
שאלה: שבת: קודם כל על כל השאלות שאתם עונים. רציתי לשאול אם מותר לי בשבת לקפל בגדים שזרוקים לי בחדר ולא הספקתי לסדר ולשים בארון. אני מקפלת סתם קיפול קל כזה וכל בגד שמה ישר בארון
תשובה: מותר
שאלה: מתנדבת הרבה בחוץ אבל רוצה להיות הכי טובה גם בבית: בחוץ אני הולכת, עוזרת ומתנדבת. אך לפעמים בית אני מרגישה פחות את הרצון הזה. באמת באמת אני גם רוצה להיות הכי טובה בבית, וזה חשוב לי, אבל זה לא מצליח לי. ההורים שלי חושבים כל הזמן שמה שאני אעשה לחברה אני לא אעשה להם. אני לא רוצה לצער אותם. אני קצת מתוסכלת. מה אפשר לעשות? רבה!!
תשובה: יקרה, איזה כיף לך. יש בך המון בריאות ורצונות טובים שבטוח הולכים לכוון אותך נכון. אל תפסיקי ללכת אחרי מה שהנשמה שלך מסמנת. את מקשיבה לעצמך ועוברת עכשיו תהליך של לתת באופן מדוייק. אז בואי נדבר על זה. זה נפלא מאוד בעיני שאת הולכת לעזור מחוץ לבית. זה חשוב ובונה ומאפשר לך לגלות כשרונות, להגיע לתקשורת בין אישית טובה ובעיקר לחזק ולשמח, ולהאיר לאנשים את החיים. ההורים שלך רוצים אותך יותר איתם. דבר ראשון, קבלי את זה כמחמאה. הנוכחות שלך מחזקת ומשמחת ומרגיעה ונותנת כוח. הם מרגישים שהרבה מהטוב שלך נשאר בחוץ והם רוצים להרגיש אותו יותר איתם. לא נראה לי שזה רק משהו טכני. ההורים שלנו נותנים לנו הכי הרבה שיש. בע"ה אחרי שתתחתני ויהיו לך ילדים פתאום תקלטי איזה טוב ענק ומופלא ואינסופי קבלת מהם. טוב שבחיים לא נצליח להחזיר אותו. אנחנו נמדדים קודם כל לפי איזה אנשים אנחנו בבית. כי שם הכי קל להתפרק, לעשות פוזות, לברוח, להתכנס, להתנער מאחריות. זה באמת הכי כיף לעזור לאחרים. כי הם תמיד יהיו עם ברק בעיניים, ועם מילים טובות שלא נגמרות. ואחרי שעוזרים להם, מרגישים שהצלנו את העולם. וזה מרגש ומשמח וכל מה שבא לנו זה לעשות את זה עוד פעם. בבית זה בשקט, במקום סגור, מאוד יכול להיות שאף אחד לא ידע על זה. לפעמים אפילו שוכחים להגיד לנו לפעמים נותנים לנו תחושה, בטעות מרוב טרדות, מרוב שההורים שלנו מוצפים, שזה מובן מאליו. את האמת, יש חלק שכן מובן מאליו. אני חושבת לעצמי שאם הייתי גרה בדירה של בנות, ברור שהיתה לי תורנות ומחוייבות שבועית לעמוד במטלות שלי. אין כזה דבר להתחמק או לא לעשות. ובבית אין לנו חובות? ברור שכן. אני חושבת שהפתרון הוא להגיע לאיזון. איזון בין ההתנדבות שבטח תמשיכי לעשות מחוץ לבית, לבין לתת את הלב שלך ואת מי שאת בבית. להגדיל ראש, ליזום, לא לחכות שיבקשו ממך. להראות כמה את נרתמת במעשים, בנוכחות, בלהיות שם בשביל ההורים שלך בזמן אמת. ועוד דבר, ברור לי שכשנסתכל אחורה אחרי שנעבור עוד קצת בחיים, יהיה לנו הכי חשוב לדעת שנתנו להורים שלנו כל מה שיכולנו לתת. (ואני לא מתכוונת למצבים שההורים לא נותנים מרחב לילדים, זה ממש לא נראה לי המקרה שלך, יקרה). לא לתת מספיק לאנשים שהכי יקרים לנו בעולם, גורם כאב מתמשך בעתיד, משהו שבטוח נתחרט עליו הרבה הרבה אחרי. וזה החסד הכי גדול שיש. הוא הכי אמתי ובדרך כלל הוא גם הכי קשה. את הולכת לעשות לעצמך סדר בנפש שלך. נפש שיש בה מרחבים של אהבה גדולה, של רצון לתת בלי לצפות לתמורה, ולהחליט מי בא ראשון ומה בא אחר כך, ואיזו איכות של נתינה הולכת להיות לך כלפי האנשים שהכי קרובים אליך, כלפי האנשים שאת רוצה שיהיה להם הכי טוב שיש. איך? אולי על כל דבר טוב שאת הולכת לעשות בחוץ תשתדלי לעשות לפחות שני דברים טובים בבית. ועד כמה שאת יכולה, תנסי לקחת על עצמך משימה שאת רואה שבאותו רגע היא משמעותית להתנהלות של הבית ויכולה להקל מאוד ותעשי אותה. מה שהכי חשוב שתעשי הכל בלב אוהב ובשמחה ואז זה יחזיק מעמד לאורך זמן וגם הטוב הזה ילך ויגדל. אני גם חושבת שכשאנחנו מסמנים לעצמנו את הטוב שאנחנו מקבלים מאבא ואמא, גם דברים קטנים ויודעים להודות עליהם, לחייך ולהכיר בטוב הזה זה גם סוג של נתינה. נתינה שמחברת אותנו אחד לשני, כל יום מחדש. ב"הצלחה גדולה נועה,
שאלה: מוצאי שבת: אדם שהתפלל ערבית במוצאי שבת ועדיין לא יצאה שבת באותו מקום בו הוא מתגורר האם מותר מותר לו לחתוך בשמים מהמחובר לקרקע וכן לעשות שאר מלאכות?
תשובה: עשיית מלאכה במוצאי שבת אינה קשורה לתפילת ערבית אלא רק לשעת יציאת השבת. אם יצאה שבת אפשר לעשות מלאכה גם ללא תפילת ערבית. צריך רק לומר "ברוך המבדיל בין קודש לחול". אבל גם אם אומר המבדיל וגם אם התפלל מעריב בטרם יצאה שבת - אסור לעשות כל מלאכה.
שאלה: בשר וחלב: למה צריך לחכות דווקא שש שעות בין אכילת בשר לחלב?
תשובה: יש במפרשי התלמוד שני הסברים: 1. רמב"ם: הבשר שנשאר בין השניים נחשב עדיין כבשר   כפי שמצוין בגמרא. על כן האוכל מיד מאכלי חלב, ייחשב כאילו אכל בשר וחלב יחד. 2. רש"י: משום שבשר מוציא שומן, והוא נדבק בפה ומאריך בטעמו. לא בכל קהילות ישראל חובה דווקא שש שעות, יש בענין מנהגים של שלש שעות ואפילו שעת אחת.
שאלה: נרות שבת במקום סעודה: האם מותר בליל שבת לאכול סעודה ראשונה בחצר או בחדר אחר שלא רואים מאותו מקום את נרות השבת הדולקות?
תשובה: אפשר לאכול במקום שלא רואים את הנרות. יש משפחות שמטעמים שונים מדלקים נרות במקום אחד בבית ואוכלים במקום אחר. אם רוצים להחמיר אפשר אחרי הסעודה לאכול משהו סמוך למקום הנרות.
שאלה: שבת: אורח שבא להתארח בשבת אצל בעל הבית או שתי משפחות שבאות להתארח עם משפחה אחרת בשבת ונמצאות סביב שולחן אחד האם הם יוצאים ידי הדלקת נרות שבת של בעלת הבית?
תשובה: כאשר משפחה מתארחת אצל חברתה, יש אומרים שרק בעלת הבית תדליק נרות והאורחת תדליק נרות בלא ברכה, משום שיש ספק אם יש בהם צורך. וכך דעת בעל ה שולחן-ערוך, וכך נוהגים בחלק מקהילות הספרדים. ולדעת רוב הפוסקים והרמ"א, גם האורחת יכולה לברך על הדלקת נרותיה, משום שכל נר נוסף מרבה את האורה. וכך המנהג אצל כל האשכנזים וחלק מקהילות הספרדים, כדוגמת עולי מרוקו. עיין פרק ו בקישור
שאלה: דחיית ברית: אישה התחילה ללדת לידה טבעית בשבת. תוך כדי הלידה הרופאים החליטו שיש צורך בניתוח קיסרי, שבוצע בשבת ונולד בן. האם דוחים הברית משבת? אם כן האם יש גם דעות שלא? שבת ו
תשובה: לך מזל טוב ללידה בקיום מילה בשבת היא איסור תורה אלא שהקב"ה ציוה אותנו בתורה שמילה בזמנה דוחה שבת (ורק מעשה המילה עצמו ולא מה שמסביב) בגמרא נחלקו לגבי יוצא דופן   הנולד מניתוח קיסרי. להלכה לכל הפוסקים אסור! למול בשבת מי שנולד בניתוח קיסרי זה מפורש ברמבם ובשולחן ערוך הלכות שבת וכד  תזכו לגדלו לתורה לחופה ולמעשים טובים דוד לוי 098987548
שאלה: פירות הדר: קבלתי פירות הדר מחבר שעובד בפרדס של קיבוץ מחניים. אין לו מושג לגבי תרומות ומעשרות ולא לגבי שמיטה. איך אני אמור לנהוג בפירות?
תשובה: לך תפריש תרומות ומעשרות בלא ברכה. אין קדושת שביעית בפירות אלו ובכל מקרה מותר לך לנהוג בהם קדושת שביעית, דהיינו לאכלם כדרך אכילתם ולא להשתמש בהם לקישוט וכד  דוד לוי 098987548
שאלה: והלכה כבית הלל: לרב, בעקבות קריאתי בספרו של הרב והלכה כבית הלל עלו לי מספר שאלות 1. הרב מביא את שיטת הרמב"ם ומביא את דבריו מהקדמת המשנה. שאלתי היא על דברי הרמב"ם, איך אפשר לומר שהמחלוקות הם רק בענפים ולא בדברים היותר שורשיים הרי אנחנו מוצאים בגמרא מח על עיקרי דינים? יתר על כן אנו מוצאים מח של תנאים ואמוראים במניין המצות? 2. הרב מציין את שיטת המהר"ל ומביא את דבריו הנפלאים על "אלו ואלו". אם באמת לשיטת המהר"ל רק בריבוי השיטות יוצרים תורה שלמה מדוע גם לשיטתו המחלוקות החלו בתקופות הלל ושמאי ולא כבר ממתן תורה? נ.ב. יצא לי לפגוש את הספר באחד מהבסיסים בצבא והוא שימח אותי מאוד! אליסף
תשובה: א. אכן, יש שאלות רבות על שיטת הרמב"ם. גם כתיבתו שבענייני הלכה למשה מסיני לא נפלה מחלוקת נתקלת במקורות שונים שמלמדים אחרת. תירוצים רבים נאמרו על דברי הרמב"ם האלה, אולם הם אכן נותרו קשים. נראה מדבריו כי הוא מאמין כי לפני ימי שמאי והלל כמעט ולא נפלה מחלוקת, ובשל כך הוא כותב את שנכתב. ב. מדברי המהר"ל אכן עולה כי המחלוקות לא החלו בימי שמאי והלל, כי אם מימי משה רבינו, והקב"ה לימד אותו כבר בשמיים את הפנים לכאן ולכאן. הפרק על משנתו של הרב ברויאר מדגים כיצד ניתן למצוא את המחלוקת כבר בתורה שבכתב עצמה.
שאלה: חי כדי לעבוד או עובד כדי לחיות?: יש לי שאלה שמנקרת במוחי: האם האדם חי בשביל לעבוד או שהוא עובד בשביל לחיות. מה הרב אומר?
תשובה: ב"ה מסתבר שהאדם חי כדי לעבוד ועובד כדי לחיות שני המהלכים האלו מתקיימים יחד. אבל אין מצב שהאדם יחיה חיים שלווים ומאושרים ללא שהוא עומל וטורח ומתייגע על מנת להשיג את מבוקשו. רק בשיר של ניסים סרוסי אפשר " לא לעבוד לעולם, לא לשרת שום אדם, רק הראש בעננים,מטפס שם במרומים " חיי עמל ויגיעה זו מטרה בפני עצמה שכך אמר החכם באדם בספר קהלת פרק א " כל הדברים יגעים לא יוכל איש לדבר לא תשבע עין לראות ולא תמלא אזן משמע: " העולם כולו עמל ויגע ונמצא בתנועה מתמדת. את ספר איוב כתב משה רבנו ושם בפרק ה פסוק ח הוא קובע " כי אדם לעמל יולד " האדם נולד על מנת לעמול להתייגע ולטרוח על כל דבר ודבר שהוא מעוניין שיקרה. העמל והיגיעה מקנים לאדם תחושת סיפוק והנאה. ואמרו חכמים במשנה במסכת אבות "לפום צערא אגרא" כלומר לפי גודל השקעת האנרגיה העמל והיגיעה שמשקיע האדם כך הוא מידת סיפוקו בדבר. זהו ה " שכר " שמביא לאדם אושר ושמחה פנימית. ככל שהאדם מסופק ומרוצה כך אושרו הפנימי גדול. ואולי מתוך עצלות לפעמים אנו סומכים על כך שמישהו יעשה במקומנו. ומישהו יגיד. ומישהו יפעל. רק לא אני. ועל כך נכתב המשל הידוע על " ארבעה בני אדם ששמותיהם: כולם, מישהו, כל אחד, אף אחד. כמשימה חשובה הייתה צריכה להתבצע וכולם נתבקשו לעשותה. כולם היו בטוחים שמישהו יעשה אותה. כל אחד יכל לעשות אותה, אבל אף אחד לא עשה אותה. מישהו התרגז על העניין היות וזו הייתה עבודה לכולם. כולם חשבו שכל אחד יכול לבצע זאת, אבל אף אחד לא תיאר לעצמו שכולם לא יעשו זאת. העניין הגיע לסופו שכולם האשימו מישהו אחד, כאשר אף אחד לא ביצע מה שכל אחד יכול היה לעשות. " עבודת חיים מוצלחת, עוזיאל אליהו,.
שאלה: גיור סוציולוגי: 1) האם לאחר גיור סוציולוגי הבן אדם נקרא "יהודי"? 2) האם לאחר גיור סוציולוגי יהודי ה יכול ה להתחתן עם הגר הגיורת? (אם אפשר לקרוא לזה כך, עם גיור סוציולוגי).
תשובה: א.לא ב.לא המונח  גיור סוציולוגי  הוא פיקציה. יש גיור אחד, והוא הגיור על פי שו"ע. שפה מכוננת מציאות ועל כן יש להזהר שלא לדבר במושגים שיש בהם קידום אג נדה נגד התורה.
שאלה: הכשרת טחול והקפאת טחול: רציתי לשאול על הכשרת טחול בקר האם זה נכון שמותר להקפיא את הטחול ליפני ההכשרה ולהכשיר כרגיל אחרי ההפשרה? (הטחול מיועד לבישול) וחג שמח!
תשובה: קיי"ל כמאן דאמר טחול הרי הוא כשאר בשר לעניין דמים, ומותר. אך יש להזהר לעשות לו ניקור והורדת הקרום כמו שצריך, יש בזה איסור כרת.